**ΠΛΗΡΟΦΟΡΗΣΗ- ΔΗΜΟΣΙΟΓΡΑΦΙΑ– ΜΕΣΑ ΜΑΖΙΚΗΣ**

 **ΕΝΗΜΕΡΩΣΗΣ**

 

ΜΜΕ

Θετικές πλευρές

Εφόσον λειτουργούν υπεύθυνα και αντικειμενικά, προσφέρουν σε

ποικίλους τομείς της ανθρώπινης δραστηριότητας.

Στον πολιτικό τομέα

* Ενημερώνουν τους πολίτες για πολιτικά γεγονότα σε τοπικό,

εθνικό και παγκόσμιο επίπεδο.

* Ενεργοποιούν τη συμμετοχή στα κοινά, στηρίζουν την κοινωνική

ελευθερία, αποκαλύπτουν την αδικία, την υποκρισία, το δόλο,

την απάτη, τις καταχρήσεις.

* Προωθούν το δημοκρατικό διάλογο, την πολυφωνία και

διευκολύνουν την ελεύθερη έκφραση των ιδεών.

* Διαμορφώνουν δημοκρατικές πεποιθήσεις, πολιτικό ήθος και

ευνοούν την καλλιέργεια δημοκρατικής συνείδησης.

* Καταγγέλλουν κάθε προσπάθεια υπονόμευσης της δημοκρατίας
* Ενεργοποιούν το κοινό με συμμετοχή σε κινητοποιήσεις

διεκδίκησης ή διαμαρτυρίας σε θέματα δικαιωμάτων του ανθρώπου.

* Ελέγχουν την εξουσία και αξιολογούν τα πρόσωπα της

κοινωνικής, πολιτικής και πνευματικής ζωής.

Στον κοινωνικό τομέα

* Κοινωνικοποιούν με την προώθηση του διαλόγου, της συλλογικότητας, της προβολής των κοινωνικών προβλημάτων.
* Με την πολυφωνία συμβάλλουν στη διαμόρφωση αντικειμενικής γνώμης

 στα κοινωνικά θέματα.

* Αναπτύσσουν κοινωνική συνείδηση, ηθική ευαισθησία και επιτυγχάνουν την κοινωνική συσπείρωση και κινητοποίηση σε θέματα κοινωνικού ενδιαφέροντος.
* Προβάλλουν και συμβάλλουν στη συναδέλφωση των λαών

 και στην εδραίωση της παγκόσμιας ειρήνης με την ενημέρωση και

την παγκόσμια ευαισθητοποίηση σε διεθνή προβλήματα.

* Με την προβολή του πολιτισμού, την ηθών και των εθίμων

συμβάλλουν στη γνωριμία και την επικοινωνία των λαών.

Στον πνευματικό τομέα

* Ενημερώνουν για πλήθος θεμάτων που αφορούν τον άνθρωπο

(υγεία, ασφάλεια, εκπαίδευση, αθλητισμός, τέχνη...)

* Εκλαϊκεύουν, απλοποιούν την ενημέρωση, καταπολεμούν

 τις προλήψεις, τις δεισιδαιμονίες και κάθε είδους εθνικιστικές και

ρατσιστικές αντιλήψεις.

* Καλλιεργούν και οξύνουν την κριτική σκέψη, διευρύνουν το πνεύμα, μορφώνουν
* Προάγουν τον πολιτισμό , ενημερώνοντας σε θέματα

επιστημονικά, καλλιτεχνικά, εκπαιδευτικά.

* Καλλιεργούν τη γλώσσα, αφού ο δημοσιογραφικός λόγος είναι

Πολυφωνικός

Αρνητικές πλευρές

Στον πολιτικό τομέα

* Διαπλέκονται με πολιτικά πρόσωπα και κόμματα, ετεροκαθορίζονται και εξυπηρετούν πολιτικές σκοπιμότητες (προωθώντας συγκεκριμένα πολιτικά πρόσωπα και απόψεις).
* Καλλιεργούν κλίμα μεσσιανισμού και φανατισμού
* Διαστρεβλώνουν την πραγματικότητα, γίνονται όργανα προπαγάνδας

 και εξυπηρέτησης συμφερόντων.

* Ενημερώνουν μονόπλευρα
* Αλλοιώνουν τα πολιτικά κριτήρια, αποπροσανατολίζουν, χειραγωγούν.

Στον κοινωνικό τομέα

* Εξαρτώνται και προσανατολίζονται από τη διαφήμιση, μέσω της

Οποίας προβάλλουν το καταναλωτικό πνεύμα της εποχής,

προάγοντας τον υλικό ευδαιμονισμό και υποτιμώντας τις

ηθικοπνευματικές αξίες.

* Εξευτελίζουν και υποτιμούν την ανθρώπινη αξιοπρέπεια.
* Προβάλλουν τη βία , την επιθετικότητα, το έγκλημα, την

ανηθικότητα.

* Κινδυνολογούν και κλονίζουν την εμπιστοσύνη του κοινού σε

θέματα οικονομίας, πολιτικής και κοινωνικής οργάνωσης.

* Υπονομεύουν το κοινωνικό καθεστώς, γιατί διογκώνουν φήμες

και διαδίδουν αοριστολογίες.

Στον πνευματικό τομέα

* Υπεραπλουστεύουν, τροφοδοτούν την ύπνωση και τη μαζοποίηση και έτσι αδρανοποιούν την κριτική ικανότητα του ατόμου, αναστέλλουν κάθε δημιουργική του κίνηση.

* Πλήττουν την ελευθερία της βούλησης

* Προβάλλουν προγράμματα, χαμηλής ποιότητας, υποβαθμίζοντας

την καλαισθησία του κοινού.

* Συντελούν στη συντήρηση επιλεγμένων στερεοτύπων και

αναπαράγουν προκαταλήψεις, στάσεις, τρόπους ζωής και δράσης.

Στον ηθικό τομέα

Αμβλύνουν την ηθική προβάλλοντας χαμηλής ποιότητας πρότυπα

(γρήγορου και εύκολου πλουτισμού με οποιοδήποτε κόστος)

.

Υπερπροβάλλουν και ηρωποιούν τη βίαιη συμπεριφορά.

**Ο Τύπος ως ‘4η εξουσία’**

Ο Τύπος με την ιδιαίτερη ισχύ που διαθέτει, αποκαλείται συχνά ‘4η

εξουσία’. Ο άτυπος αυτός τίτλος εξηγείται αφού:

Ασκεί έλεγχο στις άλλες τρείς μορφές εξουσίας

Dιασφαλίζει την ουσία της Δημοκρατίας, θεωρείται δημιουργός

της έννοιας της κοινής γνώμης και της λαϊκής χειραφέτησης και

κυριαρχίας

Η ιστορία του είναι συνυφασμένη με τους αγώνες για την

κατάκτηση των ατομικών και κοινωνικών ελευθεριών, αποτελεί

βασικό κοινωνικό όργανο για την αναζήτηση και φωτισμό της

αλήθειας των πραγμάτων. Δεν είναι τυχαίο ότι φιμώνεται και

λογοκρίνεται στα ολοκληρωτικά και δικτατορικά καθεστώτα, επειδή

ασκεί μεγάλη επιρροή στις πλατιές μάζες

Διαθέτει κυριαρχική επιβολή στην κοινή γνώμη που μπορεί να

επιβάλλει ιδεολογίες, ενημερώνοντας επιλεκτικά και αποσπασματικά, προβάλλοντας ηχηρούς τίτλους, εντυπωσιακές

εικόνες, παραπληροφορώντας, προπαγανδίζοντας

Κατασκευάζει ηγέτες , προσθέτει ή αφαιρεί από το κύρος και τη

δύναμη επηρεασμού των κομμάτων και των πολιτικών

προσωπικοτήτων.

Η ελευθερία έκφρασης και του Τύπου ως προϋπόθεση της δημοκρατίας

**‘Κιτρινισμός’ του Τύπου**

Ορισμός

Κίτρινος τύπος αποκαλείται ο σκανδαλοθηρικός, ο ασύδοτος Τύπος

που δεν επιδιώκει την ορθή πληροφόρηση της κοινής γνώμης, αλλά

προσπαθεί να:

-εκμεταλλευτεί πολιτικές, οικονομικές ή κοινωνικές καταστάσεις

-προκαλέσει φανατισμό και να οξύνει τα πολιτικά πάθη

-σπιλώσει προσωπικότητες παίρνοντας αφορμή από συμβάντα της

προσωπικής τους ζωής με σκοπό την πρόκληση και ικανοποίηση

νοσηρής περιέργειας

Προϋποθέσεις ορθής λειτουργίας του Τύπου

Ανεξαρτησία του Τύπου από στενά οικονομικά και κομματικά

συμφέροντα

Επαγγελματική ευσυνειδησία και ηθική ακεραιότητα των

δημοσιογράφων, πίστη στο δημόσιο συμφέρον και σεβασμό

 στον άνθρωπο, εφαρμογή του κώδικα δημοσιογραφικής δεοντολογίας

Η επικράτηση του δημοκρατικού πολιτεύματος που εξασφαλίζει

ελεύθερη διακίνηση ιδεών , διάλογο και πολυφωνία

Η πνευματική εγρήγορση και η κριτική στάση του μέσου πολίτη που

απαιτεί σφαιρική και ποιοτική ενημέρωση

**Σύγκριση των βασικών ΜΜΕ**

Πλεονεκτήματα Τηλεόρασης

* Εξασφαλίζει συνεχή, άμεση και έγκαιρη ενημέρωση
* Γίνεται χρήση απλού και εύληπτου λόγου που σε συνδυασμό με τα

παραγλωσσικά και εξωγλωσσικά στοιχεία, τη χρήση εικόνων και

βίντεο κάνει το μήνυμα εύληπτο και ‘ζωντανό’.

* Η ενημέρωση γίνεται σε σύντομο χρόνο και χωρίς κόπο
* Με τις"ζωντανές" συνδέσεις με όλο τον κόσμο ευνοείται η

διαπολιτισμικότητα

* Καθώς βρίσκεται σε όλα τα νοικοκυριά αποτελεί μέσο ενημέρωσης αλλά και φθηνής ψυχαγωγίας ,προσιτό σε όλα τα κοινωνικά στρώματα.

Μειονεκτήματα Τηλεόρασης

* Καταφεύγει συχνά στον εντυπωσιασμό , χρησιμοποιώντας την εικόνα

που καθηλώνει

* Αποτελεί μονόδρομη επικοινωνία , αφού δεν επιτρέπει το διάλογο και

επομένως παθητικοποιεί το δέκτη.

* Είναι δύσκολο το φιλτράρισμα, η διασταύρωση των ειδήσεων σε

ζωντανές καλύψεις γεγονότων, επομένως ελλοχεύει ο κίνδυνος

υπερβολής ή παραπληροφόρησης.

* Καθώς είναι έντονος ο ανταγωνισμός μεταξύ των καναλιών , είναι

αισθητός ο εμπορικός χαρακτήρας του μέσου που συχνά

υπαγορεύει μη θεμιτούς τρόπους προσέλκυσης του ενδιαφέροντος

του τηλεθεατή.

* Είναι συχνά υπερβολική η διείσδυση του μέσου στον ψυχικό κόσμο

του δέκτη, στην κοινή γνώμη ίσως και στην πολιτική ζωή.

* Χρησιμοποιεί απροσχεδίαστο ,συχνά πρόχειρο λόγο με

αποτέλεσμα να επηρεάζει γλωσσικά το δέκτη.

* Λόγω του καταιγιστικού ρυθμού μετάδοσης των μηνυμάτων

αδυνατεί ο δέκτης να τα επεξεργαστεί λογικά

* Προσφέρει συχνά ευτελή θεάματα που προσβάλλουν την αισθητική

και υποβιβάζουν το πνευματικό επίπεδο του δέκτη.